You are here: Home Omsendbriewe Kontakbriewe Kontakbrief 1/2018
KONTAKBRIEF NR. 1/2018
Ek vertrou dat 2018 'n gelukkige jaar vir u kind in die Hoërskool Langenhoven sal wees. Die personeel is van voorneme om, soos in die verlede, hul beste te lewer in belang van u kind.
Mee Renette Symington en Malandi Oosthuizen sluit vanjaar by ons personeel aan. Mej Symington het verlede jaar haar studies voltooi en sal Graad 8 en 9 Afrikaans Huistaal-klasse hanteer. Me Oosthuizen was verbonde aan Hoërskool Stellenbosch en sal vir Graad 8 en 9 Wiskunde verantwoordelik wees.
Mnr Hardy de Beer neem vir die eerste kwartaal van 2018 as adjunkhoof waar, terwyl mev Jolet Bredenkamp in Mnr De Beer se plek as departementshoof waarneem.
Mev Suzanne Riekert het op 16 Desember 2017 in die huwelik getree, terwyl mnr Marco van der Linde gedurende die afgelope vakansie verloof geraak het. Baie geluk aan hierdie twee kollegas.
Die matriekklas van 2017 het weer baie goed presteer. 'n Opsomming van die uitslae sluit in:
85 van die 86 matrieks slaag
30 Vakonderskeidings bo 90%
Die skool se toppresteerder was Lize-Mari Marais wat 'n gemiddeld van 95,3% en 8 vakonderskeidings behaal het. Sy het die WKOD se merietelys gehaal en is aangewys as die topstudent in die Eden Sentrale Karoo se Onderwysdistrik.
Die ander toppresteerders van die skool was:
Dorette Bester 94,14%
Zendré Coetzer 88,85%
Salomien Oosthuizen 88,57%
Richard Marshall 87,14%
Janke Schonken 87%
Niah Bahnsen 85%
Cara Steyn 85%
Kayla Smith 85%
Marguerite de Wet 85%
Kelly-Mari Boswell 82,71%
Maryke Muller 82,71%
Chané Wessels 82,42%
Zennith van Schalkwyk 82,28%
Lara du Toit 82,28%
Elzé van Tonder 81,85%
Yeserun Smith 81,57%
Wayden Albertus 81,28%
Joshua Margerison 81,28%
Janel du Preez 80%
Baie geluk aan hierdie leerders en hul ouers. Hierdie uitslae is 'n bewys van die hoë akademiese standaard waarop ons baie trots en dankbaar is. Die skool het 32 vakonderskeidings in Engels Eerste Addisionele Taal behaal en 28 vakonderskeidings in Afrikaans Huistaal. Die Afrikaans Huistaal-uitslae is die 6de beste van die Afrikaanssprekende skole in die land. Baie geluk aan Mev De Beer met hierdie uitsonderlike prestasie!
Die byeenkoms vind op Donderdag, 25 Januarie plaas. Heerlike verversings sal aangebied word en u teenwoordigheid gaan van hierdie byeenkoms 'n sukses maak. Die optogte begin om 16:00 en die laaste item behoort om 20:30 afgehandel te wees.
Aan die einde van hierdie kwartaal sal u 'n toetsverslag ontvang rondom u kind(ers) se akademiese vordering. Deur van die begin af aandag te skenk in die klas en gereeld te werk, is sukses binne elke leerder se bereik. 'n Amptelike toetsreeks word van 5 – 20 Maart geskryf. Teen 26 Januarie 2018 behoort u 'n assesseringsprogram van elk van u kind se vakonderwysers te ontvang.
Soos verlede jaar, begin die skool om 07:10 en sluit om 13:30 in die somermaande. Woensdae sluit die skool om 12:50 waarna personeelontwikkeling en of –vergaderings sal plaasvind.
U is aanspreeklik vir die betaling van onderriggeld volgens die SA Skolewet, no 84 van 1996, tensy u heeltemal daarvan vrygestel word. Die Beheerliggaam kan ook die betaling van onderriggeld deur 'n regsproses afdwing.
Aansoekvorms vir vrystelling of gedeeltelike vrystelling van onderriggelde moet die skool voor of op 5 Februarie 2018 bereik. Hierdie vorms is by mev Sandra Blom, in die kantoor, beskikbaar. Ouers wat in gebreke bly om voor die sperdatum 'n aansoek vir vrystelling van onderriggeld in te dien, sal vir die volle bedrag aanspreeklik gehou word.
Die Beheerliggaam kan besluit om onderhoude te voer met ouers wat aansoek om vrystelling gedoen het. Hierdie onderhoude is vir 19 – 28 Februarie 2018 geskeduleer.
7.2 Dit is nie moontlik om 'n rekening vir Januarie betreffende onderrig- en losiesgelde aan ouers te stuur nie. U sal dus in Februarie vir albei ontvang. Aangesien onderrig- en losiesgelde vooruitbetaalbaar is, versoek ons ouers om hul Januarierekening - skool en koshuis so spoedig moontlik te betaal. Voor óf op 31 Januarie.
Losiesgelde beloop R16 850 per kosganger per jaar. Hierdie losiesgeld kan soos volg in paaiemente betaal word:
- R4 212.50 per kwartaal vooruitbetaalbaar
- R1 685 per maand x 10 maande
- Die laaste paaiement is in die eerste week van Oktober betaalbaar.
Indien u van mening is dat u kwalifiseer vir 'n departementele losiesbeurs, moet u asseblief dadelik met mev Sandra Blom by die skool skakel om 'n aansoekvorm bekom. Ouers wat in gebreke bly om voor 27 Januarie 2018 'n aansoek om 'n losiesbeurs in te dien, sal vir die volle bedrag aanspreeklik gehou word.
NAAM VAN REKENING: HUIS CJ PAUW TAKKODE: 198 765
REKENINGNOMMER: 162 653 2427 VERWYSING: KIND SE NAAM
Elke leerder het 'n dasboek ontvang wat belangrike inligting bevat. U moet asseblief die gedeelte wat oor die skoolreëls en strafbeleid handel, goed bestudeer, die afskeurstrokie invul en onderteken. Stuur dit asseblief op Maandag, 22 Januarie saam met u kind terug skool toe.
10. GRAAD 8 DIAGNOSTIESE ASSESSERING
Bestudeer asseblief die ingeslote brief en stuur die afskeurstrokie Maandag, 22 Januarie 2018.
11. DATA VERIFIKASIEVORM
Alle leerders ontvang 'n data verifikasievorm. Kontroleer asseblief die inligting op die vorm en bring wysigings aan met 'n rooi pen waar nodig. Stuur ook hierdie vorm terug.
Die skool se leerdertal staan tans op 470. 96 nuwe Gr 8-leerders het aangemeld .
13. DIE GOEDGEKEURDE SKOOLKWARTALE VIR 2018 IS SOOS VOLG:
Eerste kwartaal 17 Januarie - 28 Maart
Tweede kwartaal 10 April - 22 Junie
Derde kwartaal 17 Julie - 28 September
Vierde kwartaal 9 Oktober - 12 Desember
14. BEHEERLIGGAAM EN OOV
Op 5 Maart 2018 vind die verkiesing van 'n nuwe Beheerliggaam plaas. U word versoek om die verkiesing te ondersteun. Volledige kennisgewing sal 21 dae voor die verkiesing aan u gestuur word.
Deur die SA-Skolewet onderskryf die regering sy verbintenis tot ouers se reg om betrokke te wees by die beheer van hul kinders se skole. Om dié rede is dit noodsaaklik dat lede van skoolbeheerliggame ondersteun word in die taak wat aan hulle toevertrou word.
Mev Eroné Janse van Rensburg tree vanjaar as voorsitter van die OOV op. Baie sterkte aan haar en haar span wat deel uitmaak van hierdie onmisbare vereniging.